|  |
| --- |
| Берба трешања |
| У башти Љиљанине баке постоји велика трешња, која сваке године обилно рађа.  Бака не може сама да обере трешњу, јер се треба попети високо горе. Зато је позвала своје унуке - Љиљану и Златка - да то учине.  Деца су вредно почела да беру укусне плодове. Али, то није баш лак посао како изгледа на први поглед. Убрзо су се Љиљана и Златко уморили.  Тада је долетео кос Торокуш.  "Ево ме, помоћ вам пружам!" - узвикнуо је и почео да зоба трешње.  "Ту сам и ја!" - зачекетала је сврака, па и она навалила да зоба.  "Ево и мене!" - долепршала је шојка, па се почела сладити.  http://www.zvrk.rs/price/ilustrovprice/kratke_price/berba_tresanja/berba_tresanja.gif  "Децо, децо! - повикала је бака. - Ако будете имали све такве помоћнике у брању, неће остати ни једна трешња!"  "Иш-иш, изелице пернате!" - узвикнула су деца, па пожурила да заврше посао. |